CELEX: 62009CA0530
Language: el
Date: 2011-10-27 00:00:00
Title: Υπόθεση C-530/09: Απόφαση του Δικαστηρίου (πρώτο τμήμα) της 27ης Οκτωβρίου 2011 [αίτηση του Wojewódzki Sąd Administracyjny w Poznaniu (Δημοκρατία της Πολωνίας) για την έκδοση προδικαστικής αποφάσεως] — Inter-Mark Group Sp. z o.o., Sp. komandytowa κατά Minister Finansów (ΦΠΑ — Οδηγία 2006/112/ΕΚ — Άρθρα 52, στοιχείο α', και 56, παράγραφος 1, στοιχεία β' και στ' — Τόπος τελέσεως των φορολογητέων πράξεων — Τόπος φορολογήσεως — Σχεδίαση, μίσθωση και κατασκευή εκθεσιακών περιπτέρων)

17.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 370/11
            
         Απόφαση του Δικαστηρίου (πρώτο τμήμα) της 27ης Οκτωβρίου 2011 [αίτηση του Wojewódzki Sąd Administracyjny w Poznaniu (Δημοκρατία της Πολωνίας) για την έκδοση προδικαστικής αποφάσεως] — Inter-Mark Group Sp. z o.o., Sp. komandytowa κατά Minister Finansów
   (Υπόθεση C-530/09) (1)
   
   (ΦΠΑ - Οδηγία 2006/112/ΕΚ - Άρθρα 52, στοιχείο α', και 56, παράγραφος 1, στοιχεία β' και στ' - Τόπος τελέσεως των φορολογητέων πράξεων - Τόπος φορολογήσεως - Σχεδίαση, μίσθωση και κατασκευή εκθεσιακών περιπτέρων)
   2011/C 370/15
   Γλώσσα διαδικασίας: η πολωνική
   
      Αιτούν δικαστήριο
   
   Wojewódzki Sąd Administracyjny w Poznaniu
   
      Διάδικοι στην υπόθεση της κύριας δίκης
   
   Inter-Mark Group Sp. z o.o., Sp. komandytowa
   
      κατά
   
   Minister Finansów
   
      Αντικείμενο
   
   Αίτηση εκδόσεως προδικαστικής αποφάσεως — Wojewódzki Sąd Administracyjny — Ερμηνεία των άρθρων 52, στοιχείο α', και 56, παράγραφος 1, στοιχείο β', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1) — Προσδιορισμός του τόπου φορολογήσεως — Χαρακτηρισμός συγκεκριμένης εμπορικής δραστηριότητας ως παροχής υπηρεσίας παρεπόμενης προς πολιτιστικές, καλλιτεχνικές, αθλητικές, επιστημονικές, εκπαιδευτικές, ψυχαγωγικές ή παρόμοιες δραστηριότητες ή διαφημιστικές υπηρεσίες — Μίσθωση εκθεσιακών περιπτέρων σε εμπόρους
   
      Διατακτικό
   
   Η οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, πρέπει να ερμηνευθεί υπό την έννοια ότι η παροχή υπηρεσιών που συνίσταται στη σχεδίαση, τη για ορισμένο χρόνο διάθεση και, ενδεχομένως, τη μεταφορά και την κατασκευή εκθεσιακού περιπτέρου για πελάτες που παρουσιάζουν τα προϊόντα ή τις υπηρεσίες τους σε εκθέσεις ή παρόμοιες εκδηλώσεις είναι δυνατόν να εμπίπτει:
   
               —
            
            
               στο άρθρο 56, παράγραφος 1, στοιχείο β', της οδηγίας αυτής, όταν το εν λόγω περίπτερο σχεδιάζεται ή χρησιμοποιείται για διαφημιστικούς σκοπούς·
            
         
               —
            
            
               στο άρθρο 52, στοιχείο α', της οδηγίας αυτής, όταν το εν λόγω περίπτερο σχεδιάζεται και διατίθεται για συγκεκριμένη έκθεση ή παρόμοια εκδήλωση πολιτιστικού, καλλιτεχνικού, αθλητικού, επιστημονικού, εκπαιδευτικού, ψυχαγωγικού ή παρεμφερούς χαρακτήρα, ή αντιστοιχεί σε πρότυπο του οποίου η μορφή, το μέγεθος, η δομική σύσταση ή η όψη καθορίστηκαν από τον διοργανωτή συγκεκριμένης εκθέσεως ή παρόμοιας εκδηλώσεως·
            
         
               —
            
            
               στο άρθρο 56, παράγραφος 1, στοιχείο στ', της ίδιας οδηγίας, όταν η για ορισμένο χρόνο και επ’ ανταλλάγματι διάθεση των δομικών υλικών του ίδιου περιπτέρου αποτελεί καθοριστικό στοιχείο της εν λόγω παροχής.
            
         
      (1)  ΕΕ C 63 της 13.3.2010.